**ADATKEZELÉSI TÁJÉKOZTATÓ**

**Szentendre Építési Szabályzatának módosításával kapcsolatos társadalmi egyeztetés során kezelt személyes adatokról**

Jelen adatkezelési tájékoztató célja, hogy az Ön számára információkat nyújtson Szentendre Építési Szabályzata társadalmi egyeztetése során megvalósuló adatokkezelésről a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről szóló Európai Parlament és a Tanács 2016/679. sz. Rendeletének (továbbiakban: Rendelet) 13. cikkében foglalt tájékoztatási kötelezettség alapján.

**1. Adatkezelő neve és elérhetőségei:**

Név: **Szentendre Város Önkormányzat**

székhelye: 2000 Szentendre, Városház tér 3.

PIR törzsszáma: 731290

adószám: 15731292-2-13

képviselője: Fülöp Zsolt polgármester

Telefonszám: 06 26/300-407

E-mail cím: ugyfelszolgalat@szentendre.hu

**2. Adatkezelés célja:**

Adatkezelő Szentendre Építési Szabályzatának módosítása során megvalósuló társadalmi egyeztetés során az érintettek által megadott személyes adatokat a rendelet módosításával kapcsolatos vélemények megismerése, a véleményezés biztosítása, valamint kapcsolattartás céljából kezeli.

Adatkezelő a megadott személyes adatokat eltérő célra nem használja.

**3. Adatkezelés alapjául szolgáló jogszabályok:**

- a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről szóló Európai Parlament és a Tanács 2016/679. sz. rendelete,

- az információs önrendelkezési jogról és az információszabadságról szóló 2011. évi CXII. törvény,

- Magyarország helyi önkormányzatairól szóló 2011. évi CLXXXIX. törvény,

- a településkép védelméről szóló 2016. évi LXXIV. törvény,

- a településtervek tartalmáról, elkészítésének és elfogadásának rendjéről, valamint egyes településrendezési sajátosjogintézményekről szóló 419/2021. (VII.15.) kormányrendelet

- Szentendre Város Önkormányzat Képviselő-testületének Szentendre Város Önkormányzat Szervezeti és Működési Szabályzatáról szóló 22/2016. (IX.13.) önkormányzati rendelete,

- az önkormányzati hivatalok egységes irattári tervének kiadásáról szóló 78/2012. (XII.12.) BM rendelet.

**4. Adatkezelés jogalapja:**

Az adatkezelés az érintettek személyes adatai tekintetében a GDPR 6. cikk (1) bekezdés e) pontja alapján közérdekű vagy az adatkezelőre ruházott közhatalmi jogosítvány gyakorlásának keretében végzett feladat végrehajtásához szükséges.

**5. Az adatkezelő által kezelt adatok köre:**

Személyes részvétellel megrendezésre kerülő lakossági fórum:

|  |  |  |
| --- | --- | --- |
| **Kezelt személyes adatok köre** | **Adatkezelés célja** | **Adatkezelés jogalapja** |
| A véleményt adó természetes személy esetén:- neve,- elérhetősége (e-mail cím, vagy postai cím),- vélemény,- hangfelvételen hallható hangja. | A személyes adatok kezelése Szentendre Építési Szabályzatának módosításával kapcsolatban a véleményezés biztosítása, a vélemények megismerése, valamint kapcsolattartás céljából szükséges.  | Az adatkezelés a Rendelet 6. cikk (1) bekezdés e) pontja alapján, közérdekű vagy az adatkezelőre ruházott közhatalmi jogosítvány gyakorlásának keretében végzett feladat végrehajtásához szükséges. |
| A véleményt adó nem természetes személy (érdekképviseleti, civil és gazdálkodó szervezetek, vallási közösségek) esetén:* szervezet képviselőjének neve,
* szervezet elérhetősége (e-mail cím, vagy postai cím),
* vélemény,
* szervezet képviselőjének a hangfelvételen hallható hangja.
 | A személyes adatok kezelése Szentendre Építési Szabályzatának módosításával kapcsolatban a véleményezés biztosítása, a vélemények megismerése, valamint kapcsolattartás céljából szükséges.  | Az adatkezelés a Rendelet 6. cikk (1) bekezdés e) pontja alapján, közérdekű vagy az adatkezelőre ruházott közhatalmi jogosítvány gyakorlásának keretében végzett feladat végrehajtásához szükséges. |

A lakossági fórumon hangfelvétel készülhet a lakossági fórumon elhangzottak jegyzőkönyvben rögzítése érdekében. A jegyzőkönyv elkészítését követően a hangfelvétel haladéktalanul megsemmisítésre kerül. A jegyzőkönyv az érintettek személyes adatait a vélemények kivételével nem beazonosítható módon tartalmazza.

Elektronikus és postai úton érkező, valamint személyesen benyújtott írásbeli vélemények esetén:

|  |  |  |
| --- | --- | --- |
| **Kezelt személyes adatok köre** | **Adatkezelés célja** | **Adatkezelés jogalapja** |
| A véleményt benyújtó természetes személy esetén:- neve, - elérhetősége (e-mail cím, vagy postai cím), -vélemény,- a véleményben esetlegesen megadott egyéb személyes adatok. | A személyes adatok kezelése Szentendre Építési Szabályzatának módosításával kapcsolatban a véleményezés biztosítása, a vélemények megismerése, valamint kapcsolattartás céljából szükséges.  | Az adatkezelés a Rendelet 6. cikk (1) bekezdés e) pontja alapján, közérdekű vagy az adatkezelőre ruházott közhatalmi jogosítvány gyakorlásának keretében végzett feladat végrehajtásához szükséges. |
| A véleményt benyújtó nem természetes személy (érdekképviseleti, civil és gazdálkodó szervezetek, vallási közösségek) esetén:- szervezet képviselőjének neve, - szervezet elérhetősége (e-mail cím, vagy postai cím),- vélemény,- a véleményben esetlegesen megadott egyéb személyes adatok. | A személyes adatok kezelése Szentendre Építési Szabályzatának módosításával kapcsolatban a véleményezés biztosítása, a vélemények megismerése, valamint kapcsolattartás céljából szükséges.  | Az adatkezelés a Rendelet 6. cikk (1) bekezdés e) pontja alapján, közérdekű vagy az adatkezelőre ruházott közhatalmi jogosítvány gyakorlásának keretében végzett feladat végrehajtásához szükséges. |

Adatkezelő a fentiekben részletezett adatokon kívül más személyes adatot Önről nem rögzít és kezel.

Adatkezelő felhívja arra az érintettek figyelmét, hogy az általuk megadott e-mail cím esetében nem szükséges, hogy az személyes adatot tartalmazzon, így például nem szükséges, hogy az e-mail cím az érintett nevét tartalmazza. Az érintett szabadon dönthet arról, hogy olyan létező e-mail címet ad meg, amely a kilétére utaló információt tartalmaz.

**6. Adattovábbítás:**

A vonatkozó jogszabályban foglaltak szerint a lakossági fórumon szóban előadott, továbbá adatkezelő részére írásban megküldött véleményt (észrevételt, javaslatot) adatkezelő feltölti az E-TÉR felületre.

A fentieken túlmenően adattovábbításra nem kerül sor.

**7. Adatkezelés időtartama:**

A lakossági fórumról jegyzőkönyv elkészítése érdekében hangfelvétel készülhet. A jegyzőkönyv elkészítését követően a hangfelvétel haladéktalanul törlésre kerül.

Adatkezelő a személyes adatokat tartalmazó dokumentumokat (írásban benyújtott vélemények, lakossági fórumon személyes részvétel során az érintettek által megadott személyes adatokat tartalmazó nyomtatványt) az önkormányzati hivatalok egységes irattári tervének kiadásáról szóló 78/2012. (XII.28.) BM rendelet szerinti időtartamig őrzi meg.

**8. Az adatok megismerésére jogosultak köre, adattárolás helye:**

Az Ön által megadott személyes adatokhoz kizárólag az adatkezelő arra kifejezetten feljogosított munkatársai, valamint vele jogviszonyban álló olyan személyek férhetnek hozzá, akik a 2. pontban meghatározott adatkezelési cél érdekében annak megvalósulásával kapcsolatos feladatok ellátásában részt vesznek. Adatkezelő különös figyelmet fordít arra, hogy az Ön személyes adatainak kezelése kizárólag a 2. pontban meghatározott adatkezelési cél megvalósításához szükséges mértékben kerüljön kezelésre.

Adatkezelő a személyes adatokat a székhelyén található szervereken és irattárában tárolja.

**9. Adatbiztonsági intézkedés:**

Az adatkezelő minden tőle elvárható szükséges intézkedést megtesz az általa kezelt személyes adatok biztonsága érdekében, gondoskodik azok megfelelő szintű védelméről, különösen a jogosulatlan hozzáférés, megváltoztatás, továbbítás, nyilvánosságra hozatal, törlés, megsemmisülés, megsemmisítés ellen. Az adatkezelő a személyes adatokat bizalmasan kezeli. Az adatkezelő az adatok biztonságáról megfelelő technikai és szervezési intézkedésekkel gondoskodik.

**10. Az érintett személy jogai:**

Az érintett személy az adatkezelőnél kérheti a személyes adatainak helyesbítését, törlését, zárolását, továbbá tájékoztatást kérhet az adatairól, azok forrásáról, az adatkezelés céljáról, jogalapjáról, időtartamáról, az adatkezeléssel összefüggő tevékenységről, az esetleges adatvédelmi incidens körülményeiről, hatásairól és az elhárításra megtett intézkedésekről.

- Tájékoztatás kéréshez való jog keretében az érintett személy tájékoztatást kérhet adatkezelőtől arról, hogy milyen személyes adatait, milyen jogalapon, milyen adatkezelési célból, milyen forrásból, mennyi ideig kezeli, illetőleg, hogy adatkezelő kinek, mikor milyen jogszabály alapján, mely személyes adataihoz biztosított hozzáférést, vagy kinek továbbította a személyes adatait.

- Helyesbítéshez való jog keretében az érintett személy kérheti, hogy adatkezelő a tévesen vagy hiányosan rögzített adatait helyesbítse, kiegészítse.

- Zároláshoz (adatkezelés korlátozása) való jog keretében az érintett személy kérheti, hogy adatkezelő zárolja a személyes adatokat jogi igényének előterjesztéséhez az erre vonatkozó kérelme benyújtásáig, illetve a tiltakozásához való joga érvényesítése során benyújtott megkeresése elbírálásáig.

- Tiltakozáshoz való jog keretében az érintett személy tiltakozhat személyes adatainak kezelése ellen. A tiltakozási jog gyakorlása során az adatkezelő bizonyítja, hogy az adatkezelés olyan kényszerítő jogos indok alapján kerül sor, amely elsőbbséget élvez az érintettek érdekeivel, jogaival és szabadságával szemben.

 - Törléshez való jog keretében az érintett személy kérheti adatkezelőtől adatai törlését, az alábbi körülményekre való hivatkozással:

* adatkezelés céljának megvalósításához az érintett személyes adatai már nem szükségesek,
* az érintett az adatai kezeléséhez történő hozzájárulását visszavonta, és az adat más jogalap alapján nem kezelhető,
* az érintett tiltakozott az adatkezelés ellen és adatkezelő meggyőződött a tiltakozásban foglaltak jogszerűségéről,
* az érintett személyes adatait jogellenesen kezelték,
* amennyiben jogszabály előírja az adatok törlését.

**11. Az adatkezeléssel kapcsolatos jogérvényesítési lehetőségei**

**11.1.** Amennyiben Ön úgy véli, hogy személyes adatainak kezeléséhez fűződő jogai sérültek vagy annak veszélye fennáll, tájékoztatásért és jogainak gyakorlásáért az adatkezelőhöz fordulhat.

Az adatkezelő adatvédelmi ügyekben tájékoztatást nyújtó felelőse:

Név: dr. Kocsis Krisztina

Beosztás: adatvédelmi tisztviselő

Telefon: 26/785-144

E-mail: dr.kocsis.krisztina@szentendre.hu

Postacím: 2000 Szentendre, Városház tér 3.

**11.2. A Nemzeti Adatvédelmi és Információszabadság Hatósághoz (NAIH) fordulás lehetősége**

Az információs önrendelkezési jogról és az információszabadságról szóló 2011. évi CXII. törvény 52. § (1) bekezdése alapján a Nemzeti Adatvédelmi és Információszabadság Hatóságnál bejelentéssel bárki vizsgálatot kezdeményezhet arra hivatkozással, hogy a személyes adatainak kezelésével kapcsolatban jogsérelem következett be, vagy annak közvetlen veszélye áll fenn.

**NAIH elérhetőségei:**

Posta cím: 1363 Budapest, Pf.: 9.

Cím (székhely): 1055 Budapest, Falk Miksa utca 9-11.

Telefon: +36 (1) 391-1400

Fax: +36 (1) 391-1410

E-mail: ugyfelszolgalat@naih.hu

**11.3. Bírósági eljárás kezdeményezése**

Amennyiben az Ön megítélése szerint az adatkezelő a személyes adatokat a személyes adatok kezelésére vonatkozó szabályok megsértésével kezeli, közvetlenül bírósághoz is fordulhat.